Във връзка с постъпило уведомление с вх. № ОВОС-3561/28.12.2023г. и допълнителна информация с вх. № ОВОС-3561-1/10.01.2024г. „Програма за управление на отпадъците на община Перущица за периода 2021-2028г.“, гр. Перущица, общ. Перущица, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.1 от Закона за опазване на околната среда /ЗООС/ и чл.2, ал.2, т.1 от Наредба за условията и реда за извършване на екологична оценка на планове и програми (Наредба за ЕО) (ДВ.бр.57/2004г., изм. ДВ бр. 67 от 2019г.) е необходимо да се прецени необходимостта от изготвяне на екологична оценка /ЕО/ относно представената програма.

**ІІ.** На територията на Община Перущица попадат части от защитени зони от мрежата НАТУРА 2000:

Защитени зони за опазване на природните местообитания и на дивата флора и фауна:

• BG0001033 „Брестовица”, обявена със Заповед №РД-381/15.05.2020г. (ДВ бр.50/02.06.2020г.) на МОСВ

• BG0000424 „Река Въча Тракия”, обявена със Заповед №РД-334/31.05.2020г. (ДВ бр.50/02.06.2020г.) на МОСВ

В териториалния обхват на програмата попада следната защитена територия по смисъла на Закона за защитените територии:

• Защитена местност „Перестица“, гр.Перущица, обявена със Заповед №РД-331/31.03.2003 г. на МОСВ актуализирана със заповед №РД-935/28.12.2007 г. на МОСВ

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-3561-2/17.01.2024г.